wickkiey/tamil-wikipedia-markdown huggingface dataset:
# சபாபதி தட்சிணாமூர்த்தி


**எஸ். டி சபா** என்றும் **சபா கைலாஷ்** என்றும் அறியப்படும் **சபாபதி தட்சிணாமூர்த்தி** (*Sabapathy Dekshinamurthy*) என்பவர் ஒரு இந்திய திரைப்பட இயக்குநர் ஆவார். இவர் முக்கியமாக தமிழ் திரையுலகில் பணியாற்றி வருகிறார்.  

## தொழில்
சபாபதி தட்சிணாமூர்த்தி எம்.ஜி.ஆர் அரசு திரைப்பட மற்றும் தொலைக்காட்சி பயிற்சி நிறுவனத்தில் டி.எஃப்.டி முடித்த பின்னர் தனது தொழில் வாழ்க்கையைத் தொடங்கினார். இது முன்பு அடார் திரைப்பட நிறுவனம் என்று அழைக்கப்பட்டது. சபாபதி 1992 இல் பரதன் படத்தின் வழியாக தனது திரைப்பட வாழ்க்கையைத் தொடங்கினார். கேரளத்தில் 100 நாட்கள் ஓடிய பெருவெற்றியான முதல் தமிழ் படம் பரதன் ஆகும். அதன் பிறகு சுந்தர புருஷன், வி.ஐ.பி, புன்னகை பூவே, விமர்சன ரீதியாக பாராட்டப்பட்ட நாம் ஆகிய படங்களை இயக்கினார். சுந்தர புருஷன் தெலுங்கில் அந்தலா ராமுடு என 2006இல் மறு ஆக்கம் செய்யப்பட்டது.  

2001 ஆம் ஆண்டில், ராம்கி, ரோஜா, குஷ்பூ, சங்கவி ஆகியோர் முக்கிய கதாபாத்திரங்களில் நடிக்க *இரண்டு' பேர்* என்ற திரைப்படத்தை உருவாக்கத் தொடங்கினர். இருப்பினும் படம் வெளியிடப்படவில்லை.  

பிருத்விராஜ், ஸ்ரீகாந்த், பூமிகா சாவ்லா, மது ஷாலினி ஆகியோர் நடிக்க 2009 ஆம் ஆண்டில் *மா* என்ற குடும்ப நாடகத் திரைப்படத்தை தயாரிப்பதில் சபாபதி சிலகாலம் செலவிட்டார். ராமேஸ்வரத்தில் முதல் கட்ட படப்பிடிப்புக்கு திட்டமிடப்பட்டட போதிலும், படம் நிதி சிக்கல்களினால் நிறுத்தப்பட்டது.  

## திரைப்படவியல்
| 1992 | *பரதன்* | தமிழ் |
| --- | --- | --- |
| 1993 | *எங்க தம்பி* | தமிழ் |
| 1996 | *சுந்தர புருஷன்* | தமிழ் |
| 1997 | *வி.ஐ.பி.* | தமிழ் |
| 2003 | *புன்னகை பூவே* | தமிழ் |
| *நாம்* | தமிழ் |  |
| 2005 | *பந்தெம்* | தெலுங்கு |
| 2009 | *அ ஆ இ ஈ* | தமிழ் |
| 2011 | *பதினாறு* | தமிழ் |
| *ஜாலி பாய்* | கன்னடம் | } |
# சீன தேநீர் பட்டியல்

இது **சீன தேநீர் பட்டியல்** (List of Chinese teas). சீன தேநீர் என்பது தேயிலை தாவரங்களின் *இலைகளிலிருந்து (கேமல்லியா சினென்சிசு* ) தயாரிக்கப்படும் ஒரு பானமாகும். தேயிலையின் வகையைப் பொறுத்து பொதுவாக 60 முதல் 100&nbsp;°C சூடான நீரில் தேநீர் தயாரிக்கப்படுகிறது. சீனாவில் தேயிலை இலைகள் பாரம்பரிய சீன முறைகளைப் பயன்படுத்திப் பதப்படுத்தப்படுகின்றன. சீன தேநீர் நாள் முழுவதும் குடிக்கப்படுகிறது. உணவு நேரத்தில், நீருக்கு மாற்றாக, ஆரோக்கியத்திற்காக அல்லது எளிய இன்பத்திற்காக இவை அருந்தப்படுகிறது.  

## சீன தேநீர்


### வகைகள்

- கறுப்பு தேநீர்
- பசும் தேநீர்
- ஓலாங் தேநீர்
- வெண்மை தேநீர்
- மஞ்சள் தேநீர்
- நொதித்த தேநீர்/அடர் தேநீர்
- நறுமண தேநீர்
- மூலிகை தேநீர்/மருத்துவ தேநீர்]

### வளரும் பகுதிகள்

- மேக தேநீர்
- வூய் தேநீர்("போகியா")

### பாங்குகள்

- பூதேநீர்
- லெ தேநீர்
- துப்பாக்கி பவுடர் தேநீர்
- மல்லிகை தேநீர்
- கொம்பூச்சா

### சேர்க்கைப்பொருட்கள்

- கிரைசாந்திமம் தேநீர்
- கைனோசெடெம்மா பெண்டபைலம்
- குடிங்

### தேயிலை வகைகள்

- 24 நறுமணம் &mdash; மூலிகை
- அஞ்சி பாய் சா &mdash; பசுமை
- பாய் ஹோயுன்சென் &mdash; வெண்மை
- பாய் ஜிகுஆன் தேய்லை &mdash; ஊலாங்
- பாய் முதன் &mdash; வெண்மை
- பாய்மாஓ ஹோ &mdash; பசுமை
- பான் தியான் யோ தேநீர் &mdash; ஊலாங்
- பைலுசூன் &mdash; பசுமை
- பூ சி சூன் &mdash; ஊலாங்
- சூன் மே &mdash; பசுமை
- காங்கவு &mdash; கறுப்பு
- டா பாங் &mdash; பசுமை
- டா காங் போ &mdash; ஊலாங்
- டையான்காங் &mdash; கறுப்பு
- போ செள &mdash; ஊலாங்
- தங்க குரங்கு தேயிலை &mdash; கறுப்பு
- ஹூங் குயான் &mdash; ஊலாங்
- ஹூங் மெய்குய் &mdash; ஊலாங்
- ஹூங்சான் மோபெங் &mdash; பசுமை
- ஹூங்சான் ஹூங்யா &mdash; yellow
- ஜின் போ &mdash; ஊலாங்
- ஜின் சுன் மெய் &mdash;கறுப்பு
- ஜின் சூ சி &mdash; ஊலாங்
- ஜுன்சான் யுன்சென் &mdash; மஞ்சள்
- கெமுன் &mdash; கறுப்பு
- லாப்சங் செளசாங் &mdash; கறுப்பு
- லாங்கிங் தேயிலை &mdash; பசுமை
- லூஆன் மெலன் விதை தேயிலை &mdash; பசுமை
- மெங்டிங் கணுலு &mdash;பசுமை
- பாண்டா டங் தேயிலை
- போச்சாங் &mdash; green/ஊலாங்
- புர் தேயிலை &mdash; fermented
- கிலான் &mdash; ஊலாங்
- ரெளகுயி &mdash; ஊலாங்
- ரூஆன்சி &mdash; ஊலாங்
- செள மெய் &mdash; வெண்மை
- சூயி ஹெய்ன் &mdash; ஊலாங்
- சூயி ஜின் குயி &mdash; ஊலாங்
- தைபிங் கொக்குயி &mdash; பசுமை
- டைலோஹான் &mdash; ஊலாங்
- டைகுஅன்யி &mdash; ஊலாங்
- வாங் லோ கட் &mdash; மூலிகை
- உங்டேஹாங் &mdash; கறுப்பு
- சூயெகுங் &mdash; பசுமை

#### புயரின் வகைகள்
- ஒட்டக்குடிய அரிசி ப்’யர், மெங்கலாவைச் சார்ந்த செம்னொஸ்டாசியா மென்கிளான்செசு கலந்த தேயிலை
- பன்ஷாங்
- ஜிங்மாய்
- மூங்கில் வறுத்த பு'யர்
- புலாங்

## பத்து பிரபலமான தேநீர்
"பத்து பிரபலமான சீன தேநீர்" அல்லது "சீனா பிரபலமான தேநீர்" (எளிய சீனம்: 中国十大名茶; பாரம்பரிய சீனம்:中國十大名茶;பின்யின் Zhōnggó shí) என சீனா தேயிலை தரவரிசைப்படுத்தப்பட்டுள்ளன.  
இந்தப் பட்டியலுக்கு எவ்வித அங்கீகாரமும் இல்லை என்றாலும், பொதுவாக முக்கியமாக அருந்தப்படும் பத்தில் ஒன்று என்று கருதப்படும் தேயிலை இங்குத் தரப்பட்டுள்ளன:  

- மேற்கு ஏரி லாங்ஜிங் தேநீர் (西湖),
- டாங்டிங் பிலூச்சுன் (洞庭),
- ஹுவாங்ஷன் மாஃபெங் (黄山),
- ஜுன்ஷன் யின்ஜென் (君山),
- கீமுன் (祁门),
- லுவான் முலாம்பழம் விதை தேநீர் (六安),
- சின்யாங் மவோஜியன் தேநீர் (信阳),
- டுயுன் மாஜியன் (都匀),
- டா ஹாங் பாவ், வுய் தேநீர் (武夷岩茶)
- ஆக்ஸி கவுண்டி டிகுஅனின் (安溪铁观音),
- தைப்பிங் ஹூகுய் (太平 猴),
- லுஷன் கிளவுட் தேநீர் (庐山云雾).
# காரணித் தேற்றம்

இயற்கணிதத்தில் **காரணித் தேற்றம்** (*factor theorem*) என்பது ஒரு பல்லுறுப்புக்கோவையின் காரணிகளையும் மூலங்களையும் இணைக்கும் தேற்றமாகும். இத்தேற்றமானது பல்லுறுப்புக்கோவை மீதியத் தேற்றத்தின் சிறப்பு வகையாகும்.  

காரணித் தேற்றத்தின் கூற்று:  
:<math>f(k)=0</math> என இருந்தால், இருந்தால் மட்டுமே <math>(x - k)</math> ஆனது பல்லுறுப்புக்கோவை <math>f(x)</math> இன் ஒரு காரணியாகும் (அதாவது, <math>k</math> ஒரு மூலம்).  

## பல்லுறுப்புக்கோவைகளைக் காரணிப்படுத்தல்
பல்லுறுப்புக்கோவைகளின் காரணிகளையும் மூலங்களையும் கண்டுபிடிப்பதற்கு காரணித் தேற்றம் பயன்படுகிறது. மேலும் இத்தேற்றத்தைக் கொண்டு, ஒரு பல்லுறுப்புக்கோவையின் தெரிந்த காரணியை அப்பல்லுறுப்புக்கோவையிலிருந்து நீக்கி அதனைச் சிறிய படிகொண்ட பல்லுறுப்புக்கோவையாக மாற்றியபின்னர் அப்புதுக்கோவையின் மூலங்களை எளிதாகக் கண்டுபிடிக்க முடியும். இம்முறையை செயற்படுத்தும் படிகள்:  
1. முதலில் பல்லுறுப்புக்கோவை <math>f</math> இன் ஒரு மூலம் <math>a</math> ஊகிக்கப்படுகிறது.
1. அடுத்து காரணித் தேற்றத்தில் மூலம் <math>(x-a)</math> ஆனது <math>f(x)</math> இன் காரணி என உறுதிசெய்யப்படுகிறது.
1. பல்லுறுப்புக்கோவை நெடுமுறை வகுத்தல் அல்லது தொகுமுறை வகுத்தல் முறைகளைப் பயன்படுத்தி <math display="inline"> g(x) = \frac{f(x)}{(x-a)} </math> பல்லுறுப்புக்கோவை காணப்படுகிறது.
1. பல்லுறுப்புக்கோவை <math>g</math> இன் படி <math>f</math> இன் படியைவிட ஒன்று குறைவு என்பதால் அதன் மூலங்களை எளிதாகக் கண்டுபிடிக்க முடியும்.

### எடுத்துக்காட்டு
: <math>x^3 + 7x^2 + 8x + 2.</math> இன் காரணிகளைக் காணல்:  

சில முயற்சிகள் மூலம் இக்கோவையின் மதிப்பை பூச்சியமாக்கக் கூடிய *x* இன் ஒரு மதிப்பைக் கண்டுபிடித்துக் கொள்ளவேண்டும்.  
<math>(x - 1)</math> ஒரு காரணியா என்பதைச் சோதிக்க பல்லுறுப்புக்கோவையில் <math>x = 1</math> எனப் பிரதியிட:  
: <math>\begin{align}  
x^3 + 7x^2 + 8x + 2 &= (1)^3 + 7(1)^2 + 8(1) + 2\\  
&= 1 + 7 + 8 + 2\\  
&= 18  
\end{align}</math>  

கிடைக்கும் மதிப்பு பூச்சியமாக இல்லாமல் 18 ஆக இருப்பதால் தரப்பட்ட பல்லுறுப்புக்கோவையின் காரணி <math>(x - 1)</math> இல்லை. அடுத்ததாக <math>(x + 1)</math> காரணியா என்று சோதித்துப் பார்ப்பதற்கு <math>x = -1</math> எனப் பிரதியிட:  
: <math>(-1)^3 + 7(-1)^2 + 8(-1) + 2 = 0</math>  

எனவே <math>x-(-1) = x+1</math> ஒரு காரணி; <math>-1</math> ஒரு மூலம்  

இப்பொழுது <math>x^3 + 7x^2 + 8x + 2</math> கோவையை <math>(x+1)</math> காரணியால் வகுக்க:  

: <math>{x^3 + 7x^2 + 8x + 2 \over x + 1} = x^2 + 6x + 2 </math>  
:<math>x^2 + 6x + 2 </math> ஒரு இருபடிக்கோவை என்பதால் இருபடி வாய்பாடு கொண்டு இதன் மூலங்களை <math>-3\pm \sqrt{7}.</math> எனக் காணலாம்.  
எனவே <math>x^3 + 7x^2 + 8x + 2</math> இன் மூன்று காரணிகள்:  
:<math>x+1, </math> <math>x-(-3+\sqrt{7}),</math> <math>x-(-3-\sqrt{7}).</math>
# துரோலாக்


**துரோலாக்** (*Trolak*) நகரம், மலேசியா, பேராக் மாநிலத்தில், பத்தாங் பாடாங் மாவட்டத்தில், சுங்கை துணை மாவட்டத்தில் அமைந்து உள்ள ஒரு சிறுநகரம். ஈப்போ, கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. பழைய நெடுஞ்சாலை வழியாகவும் இந்த நகரத்தைச் சென்று அடையலாம்.  

துரோலாக் நகரத்திற்கு வடக்கே சுங்கை, பீக்காம் நகரங்கள். தெற்கே சிலிம் ரீவர், தஞ்சோங் மாலிம் நகரங்கள். ஈப்போ மாநகரத்தில் இருந்து 97 கி.மீ.; தஞ்சோங் மாலிம் நகரத்தில் இருந்து 55 கி.மீ.; தொலைவில் துரோலாக் நகரம் அமைந்து உள்ளது.  

மலாய் மொழியில் பெக்கான் துரோலாக் என்று அழைக்கிறார்கள். இந்த நகரத்தைச் சுற்றியுள்ள இடங்களைத் துரோலாக் கிராமம் என்றும் அழைக்கிறார்கள்.  

## பொது

துரோலாக் மூன்று பகுதிகளாகப் பிரிக்கப்பட்டு உள்ளது. அதாவது வடக்கு துரோலாக் (*Trolak Utara*); கிழக்கு துரோலாக் (*Trolak Timur*) மற்றும் தெற்கு துரோலாக் (*Trolak Selatan*).  

1960-ஆம் ஆண்டுகளில் பெல்டா (**FELDA**) நிலக் குடியேற்றவாசிகளின் இடப் பெயர்வுப் பகுதியாக விளங்கியது. முன்பு காலத்தில் ரப்பர் தோட்டங்களுடன் வளர்ச்சி கண்ட துரோலாக், பின்னர் செம்பனை தோட்டங்களுடன் மாற்றம் கண்டது.  

### சுங்கை கிளா வெந்நீர் ஊற்று

இங்கு மலேசியாவில் புகழ்பெற்ற ஒரு வெந்நீர் ஊற்று உள்ளது. அதன் பெயர் சுங்கை கிளா வெந்நீர் ஊற்று (*Sungai Klah Hot Springs*).  

மிகவும் அமைதியான, மிகவும் பசுமையான வனப்பகுதிகளில் சுங்கை கிளா வெந்நீர் ஊற்று அமைந்து உள்ளது. சுற்றிலும் மலைகள். தெளிவான குளிர் நீரோடைகள். அருவி எடுக்கும் ஆறுகள். டுரியான் எனும் முள்நாறிப் பழத் தோப்புகளால் சூழப்பட்டுள்ள அழகிய இடம்.  

## துரோலாக் தமிழர்கள்

முன்பு காலத்தில் இந்தத் துரோலாக் கிராமத்தில் தமிழர்கள் அதிகமாக வாழ்ந்தார்கள். இன்று விரல் விட்டு எண்ணும் அளவுக்குகூட தமிழர்கள் இல்லை. மலாயா சுதந்திரம் அடைவதற்கு முன்பு பிரித்தானியக் காலனித்துவக் காலத்தில் 1938-ஆம் ஆண்டு இங்கு ஒரு பாலம் கட்டப்பட்டது. அதன் பெயர் துரோலாக் பாலம். இந்தப் பாலத்தைக் கட்டுவதற்குப் பல தமிழர்க் குடும்பங்கள் துரோலாக் கிராமத்திற்கு அழைத்து வரப் பட்டார்கள்.  

துரோலாக் பாலம் இன்றும் கம்பீரமாகக் காட்சி அளிக்கிறது. ஆனால் அதைக் கட்டிய தமிழர்களும் அவர்களின் வாரிசுகளும் இப்போது இல்லை. இந்தக் கிராம நகரத்தில் தமிழர்களின் அடையாளங்கள் வெகுவாகக் குறைந்து விட்டன.  

## துரோலாக் தமிழ்ப்பள்ளி

துரோலாக் நகரத்தில் ஒரு தமிழ்ப்பள்ளி உள்ளது. இந்தப் பள்ளியில் 77 மாணவர்கள் பயில்கிறார்கள். அவர்களில் 42 பெண்கள்; ஆண்கள் 35. இந்தப் பள்ளி தேசிய அளவிலும்; மாநில அளவிலும் பல சாதனைகளைப் படைத்து உள்ளது.  

நாடறிந்த பேச்சாளர் ஜோதி சுப்பிரமணியம், இதே துரோலாக் தோட்டத்து மண்ணின் மடியில் தவழ்ந்தவர். தம் தொடக்கக் கல்வியைத் துரோலாக் தமிழ்ப்பள்ளியில் தொடங்கியவர். மலேசிய பல்கலைக்கழகத்தின் இந்திய ஆய்வியல் துறையில் முதுகலை பயின்றவர்.  

கடுகு சிறுத்தாலும் காரம் போகாது என்பதற்கு துரோலாக் தமிழ்ப்பள்ளி எடுத்துக்காட்டாய் விளங்குகிறது.
# மர்துக்



மன்னர் அம்முராபி (நிற்பவர்) மர்துக் அல்லது உது கடவுளிடம் அரச பட்டத்தை பெறும் சிற்பம் சிற்பத்தின் மேற்பகுதியில் அம்முராபியின் சட்டங்கள் பொறிக்கப்பட்டுள்ளது.]]  

முத்திரையில் கடவுள் நாபூ மற்றும் டிராகன் வாகனத்தில் நிற்கும் கடவுள் மர்துக் இடையே நின்று வழிபடுபவர் சிற்பம், காலம் கிமு எட்டாம் நூற்றான்டு]]  

**மர்துக்** (*Marduk*) (ஆப்பெழுத்து: <sup>d</sup>AMAR.UTU; சுமேரியம்: *amar utu.k* *சூரியனின் குழந்தை*; *சூரியக் குட்டி*;பாராம்பரிய சிரியாக் மொழி: ܡܪܘܿܕ݂ܵܟܼ (Mrōḏāḵ),பண்டைய கிரேக்கம் , பண்டைய மெசொப்பொத்தேமியாவின் சுமேரியக் கடவுள் ஆவார். கிமு 1800-இல் அம்முராபி ஆட்சிக் காலத்தில் மர்துக் கடவுள் பாபிலோன் நகரத்தின் காவல் தெய்வமாக மக்கள் வழிபட்டனர். படைப்புக் கடவுளான என்கியின் மகனான மர்துக் நீர், நியாயத் தீர்ப்பு மற்றும் மாயாஜாலத்திற்கு அதிபதி ஆவார். இவரது உடன்பிறந்தவர்களில் ஒருவரான உது சூரியக் கடவுள் ஆவார். இவரது மகன் நாபூ எழுத்தறிவு, நுண்கலைகள், சாத்திரங்கள் மற்றும் ஞானத்திற்கு அதிபதியான கடவுள் ஆவார். இவரது மர்துக்கின் வாகனமாகவும், பணியாளராகவும் டிராகன் எனும் விலங்கு உள்ளது. மர்துக் கடவுள் வியாழக் கோளுடனும், பண்டைய கிரேக்கர்களின் சியுசு கடவுள் மற்றும் உரோமானியர்களின் ஜுபிடர் கடவுளுடனும் ஒப்பிடப்படுகிறார்  

## இதனையும் காண்க
- சுமேரிய கடவுள்கள்

## அடிக்குறிப்புகள்
# அங்கெலா பாசெட்



**அங்கெலா ஈவ்லின் பாசெட்** (*Angela Evelyn Bassett*, பிறப்பு: ஆகத்து 16, 1958) என்பவர் அமெரிக்க நாட்டு நடிகை, இயக்குநர், தயாரிப்பாளர் மற்றும் ஆர்வலர் ஆவார். இவர் 1993 ஆம் ஆண்டு டினா டர்னர் என்ற பாடகி மற்றும் நடிகையை பற்றிய 'வாட்ஸ் லவ் காட் டு டூ வித் இட்' என்ற வாழ்க்கை வரலாறு திரைப்படத்தில் நடித்ததன் மூலம் அறியப்படும் நடிகை ஆனார். இதற்காக அவர் சிறந்த நடிகைக்கான அகாதமி விருதுக்கு பரிந்துரைக்கப்பட்டார் மற்றும் சிறந்த கோல்டன் குளோப் விருதை வென்றுள்ளார்.  

இவர் மால்கம் எக்ஸ் (1992), தி ஜாக்சன்ஸ்: ஆன் அமெரிக்கன் ட்ரீம் (1992), பாந்தர் (1995) மற்றும் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களிலும் நடித்துள்ளார்.
# ஆசிய நீர் மூஞ்சூறு


**ஆசிய நீர் மூஞ்சூறு** (*Asiatic water shrew*) என்பது ***சிமரோகலே*** பேரினத்தினைச் சார்ந்த சிற்றினங்கள் ஆகும். பாலூட்டிகள் வகுப்பினைச் சார்ந்த இந்த மூஞ்சூறு சோரிசிடே குடும்பத்தில் உள்ள சோரிஜினே உட்குடும்பத்தினைச் சார்ந்தவை. இவை நீர்வாழ்வன, சில சிற்றினங்கள் நீரோடைகளில் வசிக்கின்றன. இந்தப் பேரினத்தின் கீழ் பின்வரும் சிற்றினங்கள் உள்ளன:  

- மலேயா நீர் மூஞ்சூறு (*சிமரோகலே கந்து*)
- இமயமலை நீர் மூஞ்சூறு (*சிமரோகலே ஹிமாலிகா*)
- போர்னியன் நீர் மூஞ்சூறு (*சிமரோகலே பாயுரா*)
- ஜப்பானிய நீர் மூஞ்சூறு (*சிமரோகலே பிளாட்டிசெபாலசு*)
- சீன நீர் மூஞ்சூறு (*சிமரோகலே ஸ்டைனி*)
- சுமத்ரா நீர் மூஞ்சூறு (*சிமரோகலே சுமத்ரானா*)
# ஆண்டி செர்கிஸ்



**ஆண்ட்ரூ கிளெமென்ட் செர்கிஸ்** (பிறப்பு: 20 ஏப்ரல் 1964) என்பவர் இங்கிலாந்து நாட்டு நடிகர், இயக்குநர் மற்றும் திரைப்படத் தயாரிப்பாளர் ஆவார். இவர் த லார்டு ஆப் த ரிங்ஸ் (2001–2003), ஹாபிட் (2012), ரைஸ் ஆஃப் த பிளானட் ஆஃப் த ஆப்ஸ் (2011-2017) போன்ற திரைப்படங்களில் அசைவூட்டும் கணனி கதாபாத்திரங்களுக்காக மிகவும் பிரபலமானவர் ஆவார். மேலும் எல்லா காலத்திலும் அதிக வசூல் செய்த நடிகர்களில் ஒருவராவார். இவரின் நடிப்புத்திறனுக்காக ஒரு எம்பயர் விருது மற்றும் இரண்டு சனி விருதுககளைப் பெற்றுள்ளார்.  

2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: ஏஜ் ஆஃப் அல்ட்ரான் மற்றும் பிளாக் பான்தர் (2018) போன்ற திரைப்படங்களில் 'யுலிஸஸ் கிளாவ்' என்ற கதாபாத்திரத்தில் நடித்துள்ளார்.
# நாபூ


காலத்திய முத்திரையில் நாபூ மற்றும் மர்துக் கடவுள்களுக்கிடையே நின்று வழிபடுபவர், காலம் கிமு 8-ஆம் நூற்றாண்டு]]  

**நாபூ** (**Nabu**) பண்டைய மெசொப்பொத்தேமியாவின் சுமேரியக கடவுள் ஆவார். மர்துக் - சர்பனித்தம் கடவுளரின் மகனான நாபூ கடவுள் தாவரங்கள், எழுத்தறிவு, அறிவியல், சாத்திரங்கள் மற்றும் ஞானத்திற்கு அதிபதி ஆவார். இவரது சின்னம் களிமண் பலகை மற்றும் எழுத்தாணி ஆகும். நாபூ கடவுள் கிமு 8-ஆம் நூற்றாண்டில் பண்டைய போர்சிப்பா நகரத்தில் பெரும் புகழுடன் வழிபடப்பட்டார்.  

நாபூ கடவுள் புதன் கோளுடனும், கிரேக்கர்களின் எர்மெசு, உரோமானியர்களின் மெர்குரி மற்றும் பண்டைய எகிப்தியர்களின் தோத் கடவுளுடன் ஒப்பிடப்படுகிறார்.  
## இதனையும் காண்க
- சுமேரிய கடவுள்கள்
# சோனியின் இசுபைடர் மேன் பிரபஞ்சம்



**சோனியின் இசுபைடர் மேன் பிரபஞ்சம்** (Sony's Spider Man Universe) என்பது அமெரிக்க நாட்டு ஊடகத்தொகுப்பு மற்றும் பகிரப்பட்ட புனைபிரபஞ்சம் ஆகும். இது மார்வெல் வரைகதைகளில் தோன்றும் மீநாயகன் கதாப்பாத்திரங்களை பற்றி மார்வெல் மகிழ்கலை மற்றும் கொலம்பியா பிக்சர்ஸ் நிறுவனங்கள் இணைந்து தயாரிக்கிறது.  

இந்த படங்கள் இசுபைடர் மேன் கதாபாத்திரத்துடன் தொடர்புடைய பல்வேறு மார்வெல் வரைகதை கதாபாத்திரங்களை அடிப்படையாகக் கொண்டு சோனி பிக்சர்ஸ் இரிலீசிங் நிறுவனத்தால் உருவாக்கப்பட்டு மற்றும் விநியோகிக்கப்படுகிறது. இப் பிரபஞ்சமானது இசுபைடர் மேன் படங்களின் துணை கதாபாத்திரங்களைப் பயன்படுத்தி புதிய படங்களை உருவாக்கும் பணிகள் டிசம்பர் 2013 க்குள் தொடங்கின. அதற்காக 2014 ஆம் ஆண்டு சோனி தி அமேசிங் ஸ்பைடர்-மேன் 2 என்ற திரைப்படத்தை பயன்படுத்தி 'வெனம்' என்ற சூப்பர்வில்லன் கதாபாத்திரத்தை அறிமுகம் செய்தது. இப்படத்தின் நிதி தோல்விக்குப் பிறகு இந்த படத்தின் அடுத்த பாகங்களை தயாரிக்கும் திட்டத்தை சோனி நிறுவனம் கைவிடப்பட்டு பிப்ரவரி 2015 இல் சோனி நிறுவனத்தின் எதிர்கால ஸ்பைடர் மேன் படங்களை மார்வெல் ஸ்டுடியோஸ் உடன் இணைத்து தயாரிக்க ஒத்துழைத்து. அந்த கதாபாத்திரத்தை மார்வெல் திரைப் பிரபஞ்சத்தில் ஒருங்கிணைக்க ஒரு ஒப்பந்தத்தை அறிவித்தது. இதன் விளைவாக இசுபைடர்-மேன்: ஹோம்கம்மிங் (2017), இசுபைடர்-மேன்: பார் பிரம் ஹோம் (2019), மற்றும் வரவிருக்கும் இசுபைடர்-மேன்: நோ வே ஹோம் (2021) ஆகியவற்றை உருவாக்கியது.  

அதே நேரத்தில் 2018 ஆம் ஆண்டில் சோனி நிறுவனம் வெனம் என்ற படத்தை உருவாக்கியது. அது சோனி படங்கள் பிரபஞ்சத்தின் சொந்த படம் ஆகும். சோனி மற்றும் மார்வெல் ஸ்டுடியோஸ் இணைந்தது மார்வெல் திரைப் பிரபஞ்சம் மற்றும் அவர்களின் தனித்துவமான மார்வெல் சார்ந்த படங்களுக்கு இடையில் இசுபைடர் மேன் கதாபாத்திரத்தைப் பகிர்ந்து கொள்வதற்காக 2019 ஆம் ஆண்டில் தங்கள் ஒப்பந்தத்தை மறுபரிசீலனை செய்தன.  

## திரைப்படங்கள்
### வெளியான திரைப்படங்கள்
| படம் | வெளியீட்டு தேதி | இயக்குநர் | திரைக்கதை | தயாரிப்பாளர் (கள்) |
| --- | --- | --- | --- | --- |

### வெளியாகவுள்ள திரைப்படங்கள்
| படம் | வெளியீட்டு தேதி | இயக்குநர் | திரைக்கதை | தயாரிப்பாளர் (கள்) |
| --- | --- | --- | --- | --- |

## வரவேற்பு
### படத்தின் வருவாய்
| அமெரிக்கா மற்றும் கனடா | பிற பிரதேசங்கள் | உலகளவில் | அமெரிக்கா மற்றும் கனடா | உலகளவில் |  |  |
| --- | --- | --- | --- | --- | --- | --- |
| வெனம் | $213,515,506 | $642,569,645 | $856,085,151 | 188 | 75 | $100 மில்லியன் |
| வெனம்: லெட் தேர் பி கார்னேஜ் | $169,355,231 | $115,600,000 | $284,955,231 | 648 | 1,311 | $110 மில்லியன் |
# சே. இராஜாராமன்

**சே. இராஜாராமன்** என்பவர் தமிழ்நாட்டின் மதுரையைச் சேர்ந்த ஒரு மென்பொறியாளர். நீச்சல்காரன் எனும் புனைப்பெயரில் அச்சிதழ்களிலும், இணைய இதழ்களிலும் எழுதிக் கொண்டிருப்பவர். இயற்பியலில் பட்டம் பெற்ற இவர் சென்னையிலுள்ள மென்பொருள் நிறுவனம் ஒன்றில் பணிபுரிந்து வருகிறார். கணினித் தமிழில் ஆர்வம் கொண்ட இவர் நாவி எனும் சந்திப்பிழை திருத்தும் கருவி, வாணி எனும் பிழை திருத்தும் கருவி, ஓவன் எனும் ஒருங்குறி மாற்றிக் கருவி, சுளகு எனும் எழுத்தாக்கக் கருவி, மென்கோலம் - பல்குறியீட்டு எழுதிக் கருவி, நோக்கர் எனும் செயலி, வாணி தொகுப்பகராதி செயலி ஆகியவற்றைத் தமிழில் உருவாக்கி, அதனைத் தமிழ் ஆர்வலர்கள் பயன்பாட்டுக்காக நீச்சல்காரன் எனும் வலைத்தளம் வழியாக இலவசமாக வழங்கி வருகிறார்.  

## விருதுகள்

1. தமிழ்நாடு அரசின் தமிழ் வளர்ச்சித் துறையால் வழங்கப்பெற்ற முதலமைச்சர் கணினித் தமிழ் விருது (2019)
1. வல்லமையாளர் விருது (நவம்பர் 2015)
1. கனடாவிலுள்ள தமிழ் இலக்கியத் தோட்ட அமைப்பினால் வழங்கப்பட்டு வரும் தமிழ் இலக்கியத் தோட்ட விருதுகளில் ஒன்றான தமிழ் கணிமைக்கான சுந்தர ராமசாமி விருது (2015)
# சோனி பிக்சர்ஸ் இரிலீசிங்



**சோனி பிக்சர்ஸ் என்டர்டெயின்மென்ட் மோஷன் பிக்சர் குரூப்** அல்லது **சோனி பிக்சர்ஸ் இரிலீசிங்** (Sony Pictures Entertainment Motion Picture Group) என்பது ஐக்கிய அமெரிக்க நாட்டு திரைப்படத் தயாரிப்பு மற்றும் திரைப்பட விநியோகம் செய்யும் நிறுவும் ஆகும். இது சோனி பிக்சர்ஸ் நிறுவனத்தின் ஒரு பிரிவு ஆகும். இந்த நிறுவனம் 1998 ஆம் ஆண்டு கொலம்பியா பிக்சர்ஸ் இண்டஸ்ட்ரீஸ், இன்க் மற்றும் திரிஸ்டார் பிக்சர்ஸ், இன்க் ஆகியவற்றின் வணிகங்களை ஒருங்கிணைப்பதன் மூலம் தொடங்கப்பட்டது.
# உலக ஈமோஃபீலியா கூட்டமைப்பு


**உலக ஈமோஃபீலியா கூட்டமைப்பு** (*World Federation of Hemophilia - WFH*) என்பது ஒரு சர்வதேச இலாப நோக்கற்ற அமைப்பாகும். இது ஈமோஃஃபீலியா (ஹீமோபிலியா என்றும் உச்சரிக்கப்படுகிறது) மற்றும் பிற மரபணு இரத்தபோக்கு கோளாறுகள் உள்ளவர்களின் வாழ்க்கையை மேம்படுத்தத் தோற்றுவிக்கப்பட்டுள்ளது. இந்நோயினால் பாதிக்கப்பட்டவர்களுக்கு விழிப்புணர்வினை ஏற்படுத்தி மேம்பட்ட மருத்துவ சிகிச்சைபெற அறிவுரைகளை வழங்குகிறது. உலகில் இரத்தபோக்கு கோளாறுகள் உள்ள 75% மக்களுக்கு இது தெரிவதில்லை மேலும் இதில் கவனம் செலுத்துவதும் இல்லை.  

இக்கூட்டமைப்பானது 1963ஆம் ஆண்டு பிராங்க் செனாபெல் என்பவரால் நிறுவப்பட்டது. அதன் தலைமையகம் கனடாவின் மொண்ட்ரியாலில் உள்ளது. இது 113 நாடுகளில் அமைப்புகளையும் உலக சுகாதார அமைப்பின் அதிகாரப்பூர்வ அங்கீகாரத்தையும் கொண்டுள்ளது. இந்த அமைப்பின் தற்போதைய தலைவர் அலைன் வெயில்.  

## உலக ஈமோஃபீலியா தினம்
உலக ஈமோஃபீலியா தினம் ஆண்டுதோறும் ஏப்ரல் 17 அன்று நடத்தப்படுகிறது. ஈமோஃபீலியா மற்றும் பிற இரத்தபோக்கு கோளாறுகளால் பாதிப்பிற்கு உள்ளானவர்களிடையே விழிப்புணர்வினை ஏற்படுத்தும் நாள் இது. இந்நாள் நிதி திரட்டுவதற்கும் உலக ஈமோஃபீலியா கூட்டமைப்பிற்காகத் தன்னார்வலர்களை ஈர்ப்பதற்கும் உதவுகிறது. இந்நாள் 1989ஆம் ஆண்டு முதல் கொண்டாடப்படுகிறது. ஃபிராங்க் சனாபலின் பிறந்தநாளை முன்னிட்டு ஏப்ரல் 17 தேர்வு செய்யப்பட்டது.  

### ஆண்டு கருப்பொருள்

- 2021: “மாற்றங்களை ஏற்றுக்கொண்டு, புதிய உலகில் நிலைத்த கவனிப்பு”
- 2020: ”மெய் நிகர் பங்கெடுப்புடும் பாதுகாப்பாக இருத்தலும்”
- 2019: “அடையாளம்காணல், சென்றடைதல்”
- 2018: "அறிவைப் பகிர்வது எங்களை வலிமையாக்குகிறது"
- 2017: "அவர்களின் குரல்களைக் கேளுங்கள்"
- 2016: "அனைவருக்கும் சிகிச்சை, அனைவரின் பார்வை"
- 2010: "இரத்தபோக்கு கோளாறுகளின் பல முகங்கள் - அனைவருக்கும் சிகிச்சையை அடைய யுனைடெட்"
- 2009: "ஒன்றாக, நாங்கள் கவனித்துக்கொள்கிறோம்"
- 2008: "கவுண்ட் மீ இன்"
- 2007: "உங்கள் வாழ்க்கையை மேம்படுத்துங்கள்!"
# ஆர். எஸ். ஜி. செல்லதுரை


**ஆர். எஸ். ஜி. செல்லதுரை** (*R. S. G. Chelladurai*; 1937 – ஏப்ரல் 29, 2021) தமிழகத் திரைப்பட நடிகர் ஆவார். இவர் **ஐயா செல்லதுரை** எனவும் அழைக்கப்பட்டார். இவர் தமிழ்த் திரைப்படங்களில் பெரும்பாலும், தந்தை, மற்றும் முதிய பாத்திரங்களில் நடித்து வந்தவர். *தெறி* (2016), *மாரி*, *நட்பே துணை* போன்ற திரைப்படங்கள் இவருக்குப் பெரும் வரவேற்பைத் தந்தன. மதுரையை பூர்வீகமாகக் கொண்ட இவர் 1963இல் பணக்கார குடும்பம் படத்தில் நடிகராக அறிமுகமானார்.  

## நடித்த திரைப்படங்கள்

- *பணக்கார குடும்பம்* (1963)
- *அந்நியன்* (2005)
- *சிவாஜி* (2007)
- *நண்பன்* (2012)
- *கருப்பம்பட்டி* (2013)
- *ராஜா ராணி* (2013)
- *கத்தி* (2014)
- *மாரி* (2015)
- *தெறி* (2016)
- *அறம்* (2017)
- *டிக் டிக் டிக்* (2018)
- *கோலிசோடா 2* (2018)
- *ஐரா* (2019)
- *நட்பே துணை* (2019)
- *கருப்பன்காட்டு வலசு* (2020)
- *பூமி* (2021)

## இறப்பு
நடிகர் செல்லதுரை 2021 ஏப்ரல் 29 அன்று மாரடைப்பு காரணமாக சென்னையில் பெரியார் நகரில் உள்ள அவரது இல்லத்தில் தனது 84-வது அகவையில் காலமானார்.
# பீக்காம்


**பீக்காம்** (*Bikam*) நகரம், மலேசியா, பேராக் மாநிலத்தில், பத்தாங் பாடாங் மாவட்டத்தில், சுங்கை துணை மாவட்டத்தில் அமைந்து உள்ள ஒரு சிறு கிராம நகரம். ஈப்போ, கோலாலம்பூர் மாநகரங்களை இணைக்கும், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது.  

பழைய ஈப்போ, கோலாலம்பூர் கூட்டரசு நெடுஞ்சாலை வழியாகவும் இந்த நகரத்திற்குச் செல்லலாம். அத்துடன் பீடோர், தெலுக் இந்தான் நகரங்களை இணைக்கும் (Jalan Persekutuan 58) கூட்டரசு நெடுஞ்சாலை 58-க்கு அருகிலும் உள்ளது.  

பீக்காம் கிராம நகரத்திற்கு வடக்கே பீடோர், தாப்பா நகரங்கள். தெற்கே சுங்கை, துரோலாக், சிலிம் ரீவர், தஞ்சோங் மாலிம் நகரங்கள். ஈப்போ மாநகரத்தில் இருந்து 64 கி.மீ.; கோலாலம்பூர் மாநகரத்தில் இருந்து 110 கி.மீ.; தொலைவில் பீக்காம் நகரம் அமைந்து உள்ளது.  

## பீக்காம் பழத்தோட்டங்கள்

பீக்காம் கிராம நகரத்திற்கு அருகில் கோலா பீக்காம் (Kuala Bikam) என்று மற்றொரு கிராம நகரம் உள்ளது. இந்த நகரத்தைச் சுற்றிலும் நிறைய பழத் தோட்டங்கள் உள்ளன. பப்பாளிப் பழத் தோட்டங்கள்; மாம்பழத் தோட்டங்கள்; நீர்க் கொய்யாத் தோட்டங்கள். பொதுவாகவே பீக்காம் கிராம நகரம் பழத் தோட்டங்களுக்கும்; பச்சை வனங்களுக்கும் புகழ் பெற்ற இடமாகும்.  

கோலா பீக்காம் கிராம நகரத்தில் அதிகமான சீனர்கள் பழ வியாபாரம் செய்கிறார்கள். பெரும்பாலும் சீன தியாசியாவ் (Teochew) வம்சாவளியைச் சேர்ந்தவர்கள். ஏறக்குறைய 1500 சீன மக்கள். 1900-ஆம் ஆண்டுகளிலேயே இவர்கள் இங்கு குடியேறி விட்டார்கள். கடுமையான உழைப்பாளிகள். மூன்று தலைமுறைகளாக வாழ்கிறார்கள்.  

## பீக்காம் தோட்டத் தமிழ்ப்பள்ளி

பீக்காம் பகுதியில் ஒரு தமிழ்ப்பள்ளி உள்ளது. பீக்காம் தோட்டத் தமிழ்ப்பள்ளி (SJKT Ladang Bikam). இந்தப் பள்ளியின் மாணவர்களில் பெண்கள் 16 பேர்; ஆண்கள் 6 பேர். அண்மைய காலங்களில் மாணவர்களின் எண்ணிக்கை கணிசமான அளவிற்குக் குறைந்து வருகிறது.  

மூன்றாம் தலைமுறையைச் சேர்ந்த பெரும்பாலான தமிழ் இளைஞர்கள் கோலாலம்பூர், ஈப்போ, பினாங்கு பெரும் நகரங்களுக்கும்; வெளிநாடுகளுக்கும் புலம் பெயர்வதால் தமிழர்களின் எண்ணிக்கை சன்னம் சன்னமாய்க் குறைந்து வருகிறது. இதனால் தமிழ்ப்பள்ளிக்குச் செல்லும் மாணவர்களின் எண்ணிக்கையும் வெகுவாய்க் குறைந்து வருகிறது.  

பீக்காம் தோட்டத் தமிழ்ப்பள்ளியில் மட்டும் அல்ல. மலேசியாவில் உள்ள பெரும்பாலான தமிழ்ப்பள்ளிகளில் முதலாம் வகுப்பிற்குச் செல்லும் மாணவர்களின் எண்ணிக்கை கடந்த 20 ஆண்டுகளில் கவலை அளிக்கும் வகையில் குறைந்து வருகிறது. எனினும் தமிழ் ஆர்வலர்களும் தமிழ் அமைப்புகளும் ’தமிழ்ப்பள்ளியே எங்கள் தேர்வு’ எனும் ஒரு சமூகப் பார்வையில் விழிப்புணர்வுகளை ஏற்படுத்தி வருகின்றனர்.
# கேப்ரியெல்லா சர்மியான்டோ வில்சன்


**கேப்ரியெல்லா சர்மியான்டோ வில்சன்** (Gabriella Sarmiento Wilson) (பிறப்பு ஜூன் 27, 1997), தொழில் ரீதியாக **<nowiki/>'HER**' என நன்கு அறியப்பட்டவர், ஓர் அமெரிக்கப் பாடகர் மற்றும் பாடலாசிரியர் ஆவார். அவரின் முதல் இசைத்தட்டுத் தொகுப்பு 'ஹெர்' (HER - 2017). இவரின் முதல் இரண்டு இசைத்தட்டுகள் ஆறு பாடல்களின் தடங்களைக் கொண்டவை. ஐந்து கிராமி விருதுகளுக்கு பரிந்துரைக்கப்பட்டது.  

அவரின் இரண்டாவது இசைத்தட்டு தொகுப்பு *ஐ யூஸ் டு நோ ஹர்*, ஐந்து கிராமி விருதுகளுக்கு பரிந்துரைக்கப்பட்டது. "ஐ கான்ட் ப்ரீத் " எனும் பாடலுக்காக 2021-ஆம் ஆண்டில், சிறந்த பாடலுக்கான கிராமி விருது வழங்கப்பட்டது. *ஜூடாஸ் அண்ட் த பிளாக் மேசியா* (2021) எனும் திரைப்படத்திலிருந்து "உங்களுக்காக போராடு" எனும் பாடலுக்கும் அகாடமி விருது அவருக்கு வழங்கப்பட்டது.]]  

## ஆரம்ப கால வாழ்க்கை

கேப்ரியெல்லா சர்மியான்டோ வில்சன், கலிபோர்னியாவின் வலெஜோவில் ஒரு பிலிப்பினோ தாய்க்கும் மற்றும் ஓர் ஆப்பிரிக்க அமெரிக்கத் தந்தைக்கும் பிறந்தார். கலிபோர்னியாவின் சான் பிரான்சிஸ்கோ விரிகுடா பகுதியில் வளர்க்கப்பட்ட அவர், காபி வில்சனாக நடித்து, ஓர் இளம் குழந்தையாக ஒரு கலைஞராக பொதுமக்களுக்கு அறிமுகப்படுத்தப்பட்டார். அவர் தன் ஒன்பது வயதில் நிக்கலோடியோன் தொலைக்காட்சி திரைப்படமான *ஸ்கூல் கிர்ல்ஸில் நடித்தார்* .  

2014-ஆம் ஆண்டில், தம் 16-ஆவது வயதில் ஆர்.சி.ஏ ரெக்கார்ட்ஸ் நிறுவனத்துடன் ஓர் ஒப்பந்தத்தில் கையெழுத்திட்டார். பின்னர் தனது முதல் தனிப்பாடலான "சம்திங் டு ப்ரூவ்" என்ற தலைப்பில் தனது உண்மையான பெயரில் வெளியிட்டார்.
# அலெக்சாண்டர் வில்லியம் வில்லியம்சன்



பேராசிரியர் **அலெக்சாண்டர் வில்லியம் வில்லியம்சன்** (Alexander William Williamson) (இராயல் சொசைட்டியின் உறுப்பினர்) (1 மே 18246 மே 1904)  

1849 ஆம் ஆண்டில், இலண்டன் பல்கலைக்கழகக் கல்லூரியில் வேதியியலாளர் தாமசு கிரகாம் உதவியுடன், வில்லியம்சன் பகுப்பாய்வு மற்றும் செய்முறை வேதியியல் பாடத்திற்கான உதவிப் பேராசிரியராக நியமிக்கப்பட்டார். 1855 ஆம் ஆண்டில் கிரகாம் பதவி விலகியதிலிருந்து, 1887 ஆம் ஆண்டில் வில்லியம்சனின் பணி ஓய்வு வரை அங்கு பணிபுரிந்தார். வில்லியம்சன் பொது (கருத்தியல்) வேதியியல் துறையின் தலைவர் பதவியினையும் அவர் வகித்து வந்தார். இவர்களுக்கு ஆலிவர் கீ மற்றும் ஆலிஸ் மௌட் ஆகிய இரண்டு குழந்தைகள் இருந்தனர்.
# சிலிம் ரிவர்



**சிலிம் ரிவர்** (*Slim River*) நகரம், மலேசியா, பேராக் மாநிலத்தில், முவாலிம் மாவட்டத்தில் அமைந்து உள்ள ஒரு நகரம். ஈப்போ, கோலாலம்பூர் மாநகரங்களை இணைக்கும், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது. ஈப்போ மாநகரத்தில் இருந்து 105 கி.மீ.; கோலாலம்பூர் மாநகரத்தில் இருந்து 100 கி.மீ.; தொலைவில் சிலிம் ரிவர் நகரம் அமைந்து உள்ளது.  

இந்த நகரத்திற்கு அருகில் ஒரு நதி ஓடுகிறது. அதற்கு *சுங்கை சிலிம்* என்று பெயர். *சுங்கை* என்ற சொல்லுக்கு மலாய் மொழியில் *நதி* என்று பொருள். இந்த நதிக்கு உண்மையில் 19-ஆம் நூற்றாண்டில் ஓர் ஆங்கில இராணுவ அதிகாரி வில்லியம் சிலிம் (William Slim) என்பவரின் பெயர் சூட்டப்பட்டது.  

## வரலாறு

இரண்டாம் உலகப் போரின்போது மலாயாவின் வடக்கில் இருந்து தெற்கு நோக்கி படை எடுத்து வந்த சப்பானிய இராணுவப் படைகளுக்கும்; இந்தியா, ஆஸ்திரேலியா மற்றும் பிரித்தானியக் கூட்டுப் படைகளுக்கும் இடையே ஒரு போர் மையத் தளமாக இந்த நகரம் விளங்கியது. *சிலிம் ரிவர் போர்* என்று பெயர்.  

சிலிம் ரிவர் போரில் சப்பானிய படைகள் இராணுவ டாங்கிகளைப் பயன்படுத்தினர். அதனால் பிரித்தானியக் கூட்டுப் படை பலம் இழந்தது. சப்பானியர்களிடம் தோல்வி அடைந்தது. தவிர ஜப்பானியர்களிடம் விமானப் படையின் மேலாண்மை இருந்தது.  

சிலிம் ரிவர் போரில் பிரித்தானியக் கூட்டுப் படையினர் தோல்வி அடைந்தனர். அவர்கள் பலத்த உயிரிழப்புகளையும் சந்திக்க வேண்டி வந்தது. மேலும் அவர்களின் பல பிரிவுகள் பின்வாங்குவதில் இருந்தும் துண்டிக்கப் பட்டன. மலாயாவைக் காப்பாற்ற முடியும் எனும் பிரித்தானியக் கூட்டுப் படை நம்பிக்கையை இந்தப் போர் முடிவுக்கு கொண்டு வந்தது.  

## பொருளியல்

சிலிம் ரிவர் பொதுவாக செம்பனை மற்றும் ரப்பர் தோட்ட விவசாயத்தை அடிப்படையாகக் கொண்டது. அவையே அதன் முக்கிய பொருளாதார நடவடிக்கைகள். வாகன இயந்திரப் பாகங்களை விற்கும் சில கடைகள் உள்ளன. தஞ்சோங் மாலிமில் புதிதாகப் புரோட்டோன் சிட்டி எனும் வாகனத் தயாரிப்பு நகரத்தை உருவாக்கி இருக்கிறார்கள். அந்தப் புதிய நகரத்திற்கு அருகாமையில் சிலிம் ரிவர் இருப்பதால் வாகன இயந்திரப் பாகங்களை விற்கும் கடைககளும் தோன்றி உள்ளன.  

## தமிழ்ப்பள்ளிகள்

**சிலிம் ரிவர் தமிழ்ப்பள்ளி** (SJKT Slim River); மொத்த மாணவர்கள் 169. ஆசிரியர்கள் 27.  

**சிலிம் வில்லேச் தமிழ்ப்பள்ளி** (SJKT Slim Village); மொத்த மாணவர்கள் 37. ஆசிரியர்கள் 10.  

**குளுனி தோட்டத் தமிழ்ப்பள்ளி** (SJKT Ladang Cluny). இந்தப் பள்ளி மூடப்பட்டு விட்டதாக அறிவிக்கப்பட்டு உள்ளது.
# சித்ராபூர் மடம்



**ஸ்ரீ சித்ராபூர் மடம்** (*Shri Chitrapur Math*) என்பது சித்ராபூர் சரஸ்வத் பிராமணப் பிரிவின் மைய மடமாகும் (சமுதாயக் கோயில்). இந்த மடமானது கர்நாடகாவின் வட கன்னட மாவட்டத்திலுள்ள பத்கல் வட்டத்தில் உள்ள சிராலியில் அமைந்துள்ளது. மேலும் பொ.ஊ. 1757 முதல் அங்கு உள்ளது. இந்த சமூகத்தின் மற்ற மடங்கள் கோகர்ணம், கர்லா, மங்களூர், மல்லாபூர் ஆகிய இடங்களில் உள்ளன. எல்லா மடங்களும் கீழே காட்டப்பட்டுள்ளபடி குங்குமப்பூ வண்ணத்தில் கொடியின் அடையாளத்தைக் கொண்டுள்ளன.  

இந்த மடத்தில் வழிபடும் பிரதான தெய்வம் ஸ்ரீ பவானிசங்கர் (கீழே உள்ள படத்தில் காட்டப்பட்டுள்ளது) இவர் சிவ பெருமானின் வடிவம். கோயிலில் புவனேசுவரி தேவி, மகாகநபதி, ஆதி சங்கராச்சாரியார் சன்னதி உட்பட 6 கருவறைகள் உள்ளனர். மேலும், முந்தைய குருமார்களின் சமாதிகளும் இங்குள்ளது. பவானிசங்கர் சன்னதியிலும், பிற குருமார்களின் சன்னதியிலும் தினசரி பூசை மேற்கொள்ளப்படுகிறது. மடத்தின் மைதானத்தில் சிவகங்கை ஏரி, தியான மண்டபம், சாப்பாட்டுக் கூடம், பசுக்கூடம் ஆகியவையும் உள்ளன.  

2016 ஆம் ஆண்டு நிலவரப்படி ஸ்ரீ சத்யோஜத் சங்கராசிரமம் சுவாமிஜி இந்த வம்சத்தின் பதினொன்றாவது குருவாவார்.  

## சித்ராபூர் சரஸ்வத் பிராமணர்கள்

இப்பகுதியில் சரஸ்வத் பிராமணர்கள் கொங்கணி மொழி பேசும் ஒரு சிறிய இனக்குழுவாக இருக்கின்றனர். சித்ராபூர் மடம் தொடங்கப்பட்டதைத் தொடர்ந்து, மடத்தை பின்பற்றுபவர்களென இவர்கள் அடையாளம் காணப்பட்டனர். இந்தச் சமூகம் சாரஸ்வத் பிராமணர்கள், சரஸ்வதாக்கள் மற்றும் பனபாரு என்றும் அழைக்கப்படுகிறது.  

## சித்ராபூர் தேர் விழா

இங்கு ஒவ்வொரு ஆண்டும் சித்திரை பௌர்ணிமயில் தேர்த் திருவிழா நடத்தப்படுகிறது. ஏழு நாட்கள் நடைபெறும் இதில் மடத்தின் குரு இங்குள்ள தெய்வங்களுக்கு பல்வேறு சடங்குகளை நிகழ்த்துகிறார். சில அரசியல், சமூக மற்றும் பொருளாதார காரணங்களுக்காக, இத் திருவிழா நிறுத்தப்பட்டது. பின்னர் மறுதொடக்கம் செய்யப்பட்டு இன்றும் தடையின்றி தொடர்கிறது.  

## சமூக சேவை

இந்த மடம் ஆன்மீகத்துடன் சமூகப் பணிகளில் முழுமையாக ஈடுபட்டுள்ளது.  

மடத்தில் சிராலி, மல்லாபூர், மங்களூர், கோடேகர், கர்லா மற்றும் விரார் போன்ற பகுதிகளில் பள்ளிகளை நடத்துகின்றன. பெண்கள் அதிகாரம் பெறுவதற்காக சுய உதவி குழுக்கள் குழு அமைக்கப்பட்டுள்ளது. 'சம்வித் சுதா' என்ற ஒரு தையல் பயிற்சி மையமும், கை காகித தொழிற்சாலையும் அமைத்துள்ளனர். மேலும், கழிப்பறை கட்டுமானம் மற்றும் நீர் பாதுகாப்புக்கு முக்கியத்துவம் அளித்து உள்ளூரில் இலவச சுகாதார மையத்தையும் அமைத்துள்ளனர்.
# சிராலி


**சிராலி** (Shirali) என்பது கர்நாடகாவின் வட கன்னட மாவட்டத்தின் பத்கல் வட்டத்திலுள்ள ஒரு கிராமமாகும். இந்த ஊரில் <a href="./%E0%AE%9A%E0%AE%BF%E0%AE%A4%E0%AF%8D%E0%AE%B0%E0%AE%BE%E0%AE%AA%E0%AF%82%E0%AE%B0%E0%AF%8D%20%E0%AE%AE%E0%AE%9F%E0%AE%AE%E0%AF%8D" rel="mw:WikiLink">சித்ராபூர் மடம்</a> மற்றும் மகா கணபதி மகாமாயா கோயில் என இரண்டு முக்கிய கோயில்களைக் கொண்டுள்ளது. சித்ராபூர் மடம் என்பது சித்ராபூர் கவுட சாரஸ்வத் பிராமணர்களின் புனிதமானக் கோயிலாகும். மேலும் மகா கணபதி மகாமாயா கோயில் குலத், பட்கள், புராணிக், பிரபுகள், ஜோயிஷிகள், மல்லியாக்கள், குத்வாக்கள் மற்றும் நாயக் குடும்பங்களுக்கு குலதேவதையாகும்.  

## சொற்பிறப்பியல்
சிராலி என்ற பெயர் சமசுகிருத வார்த்தையான ஸ்ரீவல்லி என்பதிலிருந்து உருவானது. அதாவது செல்வம். சித்ராபூர் மடத்தினுள்ளே ஸ்ரீவல்லி புவனேஸ்வரி தேவியின் சன்னதி அமைந்துள்ளது.  

## நிலவியல்
சிராலி 14.0167 ° வக்கிலும் 74.5167 ° கிழக்கிழும் அமைந்துள்ளது . இது சராசரியாக 12 மீட்டர் (42 அடி) உயரத்தில் உள்ளது. இதன் தெற்கில் பத்கலும் பைந்தூரும் உள்ளது. வடக்கே மற்றொரு கோயில் நகரமான முருதீசுவர் ஆலயம் உள்ளது.  

## போக்குவரத்து

### சாலை
சிராலி தேசிய நெடுஞ்சாலை எண் 66இல் ( மும்பையில் இருந்து திருவனந்தபுரம் வரை செல்லும் நெடுஞ்சாலை) உள்ளது. ஏராளமான கர்நாடக மாநில போக்குவரத்து பேருந்துகள் சிராலி வழியாக செல்கின்றன.  

- பெங்களூர் 506&nbsp;கி.மீ.
- மங்களூர் 156&nbsp;கி.மீ.
- கோவா (பனாஜி) 225&nbsp;கி.மீ.
- மும்பை 952&nbsp;கி.மீ.
- புனே 780&nbsp;கி.மீ.
- பத்கல் 03 கி.மீ.

### தொடருந்து
கொங்கண் இருப்புப்பாதை<nowiki/>யில், அருகிலுள்ள இரயில் நிலையங்கள் சித்ராபூர், முருதீசுவர் மற்றும் பட்கல் இரயில் நிலையங்களிலிருந்து சிராலியை அடைய ஆட்டோரிக்சாக்கள், பேருந்துகள் மற்றும் பிற சாலை போக்குவரத்து முறைகள் உள்ளன. மங்களூர் - வெர்னா சித்ராபூர் நிலையத்தில் காலை 9.39 மணிக்கு நிற்கிறது. வெர்னா-மங்களூர் ரயில்கள் இரவு 17:03 மணிக்கு நிற்கின்றன  

### விமானம்
மங்களூர் விமான நிலையம் (156 கி.மீ). அருகிலுள்ள விமான நிலையமாகும் .கோவா சர்வதேச விமான நிலையம் 200 கி.மீ தொலைவிலுள்ளது.
# மலேயா நீர் மூஞ்சூறு


**மலேயா நீர் மூஞ்சூறு** (*Malayan water shrew*)(*சிமரோகலே ஹந்து)*, **ஹந்து நீர் மூஞ்சூறு** என்றும் அழைக்கப்படுகிறது. இது மலேசியா மாநிலமான சிலாங்கூரிலிருந்து மட்டுமே காணப்படுகிறது. இதனுடைய பற்கள் சிவப்பு-நிறமுடையது. இது அச்சுறு நிலையினை அண்மித்த உயிரினம் எனக் கருதப்படுகிறது.  

இதனுடைய சிற்றினப் பெயரானது மலாய் வார்த்தையானது *ஹந்து*விலிருந்து வந்தது. ஹந்து என்பதற்குப் பேய் என்று பொருள்.  

## உடற்கூறியல்
மலேய நீர் மூஞ்சூறுவின் அடிப்பகுதி வெள்ளையாகவும், மேற்பகுதி மற்றும் பக்கங்களிலும் கருப்பு நிறத் தோலும் வால் மேற்பரப்பில் ஓரங்களில் தடித்த உரோமங்கள் உள்ளன. இவை நீச்சலும் போது பயன்படுகிறது. பல் நுனி சிவப்பாக உள்ளன. மலேயா நீர் மூஞ்சூறு சுமார் 10 செ.மீ. உயரம் வரை வளரக்கூடியது. நீளம் 20 செ.மீ. வரை இருக்கும்.  

## வாழ்விடம்
மலேசிய நீர் மூஞ்சூறு தீபகற்ப மலேசியாவின் வெப்பமண்டல மழைக்காடுகளில் வாழ்கிறது. இது முக்கியமாக நன்னீர் ஏரிகள் மற்றும் தாவரங்களால் சூழப்பட்ட ஆறுகளில் வாழ்கிறது. இது தனது பெரும்பாலான நேரத்தை தண்ணீருக்கடியில் செலவிடுகிறது. தண்ணீருக்கடியில் இந்த மூஞ்சூறு வேட்டையாடுபவர்களைத் தவிர்ப்பதற்காக இலைகள்/தாவரங்கள் நிறைந்த பகுதிகளில் தங்குகிறது. இதனைப் பயன்படுத்தி தன்னுடைய இரையான மீன், தவளைகள் மற்றும் தாவரங்களை உண்ணுகிறது.
# மலேசிய கூட்டரசு சாலை 1



**மலேசிய கூட்டரசு சாலை 1** (*Malaysia Federal Route 1*) என்பது மலேசியாவின் முதல் நெடுஞ்சாலை; மிகப் பழமையான நெடுஞ்சாலையாகவும் விளங்குகிறது. இதுவரை தீபகற்ப மலேசியாவில் அமைக்கப்பட்ட தொடக்கக்கால பொது சாலைகளில் மிகப் பழைமையானது.  

கூட்டரசு சாலை 1 என்பது வடக்கு-தெற்கு அதிவேக நெடுஞ்சாலை அமைக்கப் படுவதற்கு முன்னர் தீபகற்ப மலேசியாவின் மேற்கு மாநிலங்களின் சாலை அமைப்பில் முதுகெலும்பாக விளங்கியது.  

## பொது

கூட்டரசு சாலை 1 என்பது தீபகற்ப மலேசியாவில் உள்ள மூன்று வடக்கு - தெற்கு நெடுஞ்சாலைகளில் ஒன்றாகும். தவிர மேலும் இரண்டு கூட்டரசு சாலைகள் உள்ளன. கூட்டரசு சாலை 3; கூட்டரசு சாலை 5.  

மலேசியா-சிங்கப்பூர் எல்லை நகரமான ஜொகூர் பாருவில் தொடங்கும் கூட்டரசு சாலை 1-இன் ’0’ கிலோமீட்டர் தஞ்சோங் புத்திரி சிஐக்யூ வளாகத்தில் (Tanjung Puteri CIQ Complex) தொடங்குகிறது. இப்போது அந்த வளாகம் இப்போது இடிக்கப்பட்டு விட்டது.  

## கூட்டரசு நெடுஞ்சாலை 5

ஜொகூர் பாரு நகரில் முதல் கிலோமீட்டர் தொலைவில் தொடங்கும் இந்தச் சாலை தீபகற்ப மலேசியாவின் கிழக்கு கடற்கரையின் பிரதான நெடுஞ்சாலையான கூட்டரசு நெடுஞ்சாலை 3 உடன் இணைக்கப்பட்டு உள்ளது.  

அடுத்து ஸ்கூடாய் பகுதியில் உள்ள கூட்டரசு நெடுஞ்சாலை 5 உடன் கிலோமீட்டர் 19-இல், இந்தப் பாதை இணைக்கப்பட்டு உள்ளது. கூட்டரசு நெடுஞ்சாலை 5, தீபகற்ப மலேசியாவின் மேற்கு கடற்கரையின் முக்கிய நெடுஞ்சாலையாகும்.  

### வடக்கு-தெற்கு அதிவேக நெடுஞ்சாலை E1

கூட்டரசு நெடுஞ்சாலை 1 தீபகற்ப மலேசியாவின் உள் பகுதியில் உள்ள முக்கிய நெடுஞ்சாலையாகும். அனைத்து மேற்கு மாநிலங்களையும் கடந்து செல்கிறது. தம்பின் முதல் சுங்கை சிப்புட் வரை, எப்.டி. 1 (FT1 highway) நெடுஞ்சாலை தித்திவாங்சா மலைத்தொடரின் மேற்கு அடிவாரத்தில் ஓடுகிறது.  

இந்தப் பாதை ஜித்ரா, கெடாவில் உள்ள வடக்கு-தெற்கு அதிவேக நெடுஞ்சாலை E1 உடன் சந்திக்கிறது.  

கூட்டரசு நெடுஞ்சாலை 1-ஐ ஒரு மில்லியனுக்கும் அதிகமான மலேசியர்கள் தங்களின் முக்கியப் பொருளாதார ஆதாரமாக நம்பியுள்ளனர்.
# மு. காசிவிசுவநாதன்


**காசிவிசுவநாதன்** (*Kasi Viswanathan*, பிறப்பு: சனவரி 28, 1968) என்பவர் ஒரு இந்திய திரைப்பட படத் தொகுப்பாளர் ஆவார். இவர் தமிழ், கன்னடம், மலையாள மொழி படங்களில் பணியாற்றியுள்ளார்.  

## தொழில்
காசிவிசுவநாதன் ஒளிப்பதிவாளராக பணியாற்ற வேண்டும் என்ற ஆசையில் திரைப்படத் துறையில் நுழைந்தார். ஆனால் வாய்ப்புகள் கிடைக்கவில்லை, மலையாளத் திரைப்பட தொகுப்பாளரான கே. நாராயணனின் உதவியாளராக பணியாற்றுமாறு கூறி சேர்த்துக்கொண்டார். அதன் பின்னர் இவர் *தேவர் மகன்* (1992), *குருதிபுனல்* (1996) போன்ற படங்களில் இணை படத் தொக்குப்பாளராக பணியாற்றினார். பின்னர் ஏ. ஸ்ரீகர் பிரசாத்தின் கீழ் ஒரியா, சிங்களம், கன்னடம் உள்ளிட்ட பல மொழிகளின் படங்களில் பயிற்சி பெற்றார்.  

கமலகாசனின் *ஆளவந்தான்* (2001) மூலம் படத் தொகுப்பாளராக அறிமுகமானார். அதில் அனிமேஷன் மற்றும் மோஷன் கேப்சர் ஒளிப்படமிகள் சம்பந்தப்பட்ட நுட்பங்களை பரிசோதித்துப்பார்த்தார். இவரது இந்த முதல் படத்திற்கே இவருக்கு சிறந்த படத் தொகுப்பாளருக்கான தமிழ்நாடு அரசு திரைப்பட விருதை பெற்றார் . பின்னர் காதல் நகைச்சுவை படமான *பம்மல் கே. சம்மந்தம்* (2002) இல் பணியாற்றினார். காசி விஸ்வந்தன் பின்னர் டூயட் மூவிசு பதாகையில் பிரகாஷ் ராஜ் தயாரித்த பல தயாரிப்புகளில் படத் தொகுப்பாளராக பணியாற்றினார். பின்னர் இவர் ராதா மோகன், சுசீந்திரன், சீனு இராமசாமி, சுந்தர் சி. உள்ளிட்ட இயக்குனர்களுடன் தொடர்ந்து பணியாற்றினார்.  

2016 ஆம் ஆண்டில், சுசீந்திரனின் *மாவீரன் கிட்டு* (2016) படத்தில் நடிகராக அறிமுகமானார்.  

## திரைப்படவியல்

### படத் தொகுப்பாளராக

- *ஆளவந்தான் (திரைப்படம்)* (2001)
- *அப்பாய்* (2001)
- *பம்மல் கே. சம்பந்தம் (திரைப்படம்)* (2002)
- *புன்னகை பூவே* (2003)
- *நாம்* (2003)
- *வானம் வசப்படும்* (2004)
- *பொன்னியின் செல்வன்* (2005)
- *அழகிய தீயே* (2005)
- *சின்னா* (2005)
- *சித்திரம் பேசுதடி* (2006)
- *தலைநகரம் (திரைப்படம்)* (2006)
- *மொழி* (2007)
- *வீராப்பு* (2007)
- *வெள்ளித்திரை (திரைப்படம்)* (2008)
- *ஆயுதம் செய்வோம்* (2008)
- *அபியும் நானும் (திரைப்படம்)* (2008)
- *வெண்ணிலா கபடிகுழு* (2009)
- *ஐந்தாம் படை* (2009)
- *நான் மகான் அல்ல* (2010)
- *தா* (2010)
- *தென்மேற்கு பருவக்காற்று (திரைப்படம்)* (2010)
- *கற்றது களவு* (2010)
- *குள்ளநரி கூட்டம்* (2011)
- *அழகர்சாமியின் குதிரை* (2011)
- *ராஜபாட்டை* (2011)
- *நீர்ப்பறவை (திரைப்படம்)* (2012)
- *காடு* (2014)
- *வீரம்* (2014)
- *இடம் பொருள் ஏவல்* (2014)
- *சிவப்பு* (2015)
- *தர்மதுரை* (2016)
- *மாவீரன் கிட்டு (திரைப்படம்)* (2016)
- *நெஞ்சில் துணிவிருந்தால் (2017 திரைப்படம்)* (2017)
- *ஆண் தேவதை* (2018)
- *மேற்குத் தொடர்ச்சி மலை (திரைப்படம்)* (2018)
- *கண்ணே கலைமானே* (2019)
- *நெடுநல்வாடை (திரைப்படம்)* (2019)
- *100% காதல்* (2019)
- *கசடதபற* (2019)

### நடிகராக

- *மாவீரன் கிட்டு* (2016)
# இசிமூத்

கிமு 2300 காலத்திய உருளை முத்திரையில் பொறிக்கப்பட்ட இஷ்தர், உது, என்கி மற்றும் இரு முகம் கொண்ட இசிமூத் சிறு தெய்வம்]]  

**இசிமூத்** (**Isimud**) பண்டைய மெசொப்பொத்தேமியாவின் சுமேரியர்களின் சிறு தெய்வம் ஆவார். இச்சிறு தெய்வம் என்கி எனும் பெருந்தெய்வத்தின் ஆலோசகர் மற்றும் தூதுவர் ஆவார். இசிமூத் சிறு தெய்வம் எதிர்எதிர் திசையில் இரண்டு முகங்கள் கொண்டுள்ளது.  

சுமேரியத் தொன்மவியலின் படி, இஷ்தர் மற்றும் என்கி எனும் பெரும் தெய்வங்கள் எரிது நகரத்தின் கோயிலுக்கு வருகை தரும் போது, இசிமூத் அவர்களை வரவேற்றார். கடவுள் என்லில், என்கி கடவுளுக்கு வழங்கிய சுமேரிய **மெஸ்** எனும் தர்மசாத்திர நூல் காணாமல் போனது குறித்து கடவுள் என்கிக்கு இசிமூத் தகவல் கொடுத்தார். சுமேரியத் தொன்மவியலில் தூதுவராக செய்படும் இசிமூத், இஷ்தர் கடவுளிடம் மெஸ் சட்ட நூல்களை கடவுள் என்கியிடம் திருப்பித் தரும்படியும், இல்லை எனில் கடுமையான விளைவுகள் எதிர்கொள்ள வேண்டும் என அறிவுறுத்துகிறார்.  

## இதனையும் காண்க
- சுமேரிய கடவுள்கள்
# உருளை முத்திரை



காலத்தவர்களின் உருளை முத்திரை, காலம் கிமு 3100, இலூவா அருங்காட்சியகம்]]  

ஆப்பெழுத்து உருளை முத்திரையில் ஊர் அரசியின் உருவம் பொறிக்கப்பட்டுள்ளது. காலம் கிமு 2600]]  
1800 காலத்திய பழைய பாபிலோனியர்களின் உருளை முத்திரையின் புகைப்படம்]]  

**உருளை முத்திரை** (**cylinder seal**) ஈரக் களிமண்ணில் சிறிய சுற்று உருளை, 2 முதல் 3 சென்டி மீட்டர் நீளம் கொண்டது. இதில் எழுதப்பட்ட எழுத்துக்கள் அல்லது உருவக் காட்சிகள் அல்லது இரண்டும் பொறிக்கப்பட்டிருக்கும். பண்டைய காலங்களில் இரு பரிமாண மேற்பரப்பில் ஒரு தோற்றத்தை உருட்ட, பொதுவாக ஈரமான களிமண் பயன்படுத்துவர். பண்டைய தெற்கு மெசொப்பொத்தேமியாவின் உரூக், சூசா நகரங்களில் நடைபெற்ற தொல்லியல் அகழ்வாராய்ச்சிகளில் கிமு 3500 ஆண்டு காலத்திய உருளை முத்திரைகள் கண்டுபிடிக்கப்பட்டுள்ளது. உருளை முத்திரைகள், ஆப்பெழுத்துகளில் எழுதப்பட்ட களிமண் பலகைகளுக்கு தொடர்பானது.  

நாட்டில் கண்டெடுக்கப்பட்ட உருளை முத்திரையில், செழிப்பை உணர்த்தும் கைகளில் மலர் ஏந்திய இரு நிர்வாணப் பெண்கள்]]  

காலத்திய உருளை முத்திரையில் இறகுகள் கூடிய தேவதைகள் சடங்குகள் செய்யும் காட்சி]]  
உருளை முத்திரை]]  
## இதனையும் காண்க
- குறுங்கல்வெட்டு
- பாபிரஸ்
- களிமண் பலகை
- மெழுகுப் பலகை
- சுருள் ஏடுகள்
# ஜப்பானிய நீர் மூஞ்சூறு


**ஜப்பானிய நீர் மூஞ்சூறு** (*Japanese water shrew*)(*சிமரோகலே பிளாட்டிசெபாலசு*), தட்டையான தலையுடைய நீர் மூஞ்சூறு என்றும் அழைக்கப்படுகிறது. இது சோரிசிடே குடும்பத்தில் உள்ள பாலூட்டி இனமாகும். இது யப்பானில் மட்டுமே காணக்கூடிய அகணிய உயிரியாகும்.  

## விளக்கம்
ஜப்பானிய நீர் மூஞ்சூறு சுமார் வால் நீளத்துடன் எடையுடையது. மூஞ்சூறுக்களில் இது பெரிய அளவுடையது எனப்படுகிறது. தலையின் பின்பகுதியில் அடர்த்தியான சிறு உரோமங்கள் காணப்படும். இவை சாம்பல்-கருப்பு நிறத்தில் காணப்படும். அடிப்பகுதியானது அழுக்கு வெள்ளை நிறத்தில் மேற்பரப்பில் நன்றாக அறியும் வண்ணம் வரையறுக்கப்பட்டுள்ளது. சில நேரங்களில் இவை துருப்பிடித்த பழுப்பு நிறத்தில் இருக்கும். எப்போதாவது முற்றிலும் அடர் சாம்பல் நிறத்தில் இருக்கும். கண்ணுக்குப் பின்னால் ஒரு வெள்ளைப் புள்ளி உள்ளது. மேலும் சிறிய, வட்டமான புள்ளி காதுக்கு அருகில் உள்ளது. இது உரோமத்தினுள் மறைந்திருக்கும். மூக்கு கறுப்பாகவும், மூஞ்சி நீளமாகவும், குறுகியும் காணப்படும்.
# பிரவீன் ஜயவிக்கிரம


**பிரவீன் ஜயவிக்கிரம** (*Praveen Jayawickrama*; பிறப்பு: 30 செப்டம்பர் 1998) இலங்கைத் துடுப்பாட்ட வீரர் ஆவார். 2021 ஏப்ரலில் இவர் தனது முதலாவது பன்னாட்டுப் போட்டியில் இலங்கை அணிக்காக விளையாடினார்.  

பிரவீன் தனது முதலாவது முதல்-தரத் துடுப்பாட்டப் போட்டியை கோல்ட்சு துடுப்பாட்ட அணிக்காக 2019 சனவரி 11 இல் 2018–19 பிரீமியர் லீக் போட்டித் தொடரில் விளையாடினார். முன்னதாக இவர் இலங்கையின் 19-வயதிற்குட்பட்டோருக்கான 2018 உலகக் கிண்ணப் போட்டியில் சேர்க்கப்பட்டார். இவர் தனது முதலாவது பட்டியல் அ போட்டியை 2019 திசம்பர் 15 இல் மூர்சு விளையாட்டுக் கழகத்திற்காக விளையாடினார். இவர் தனது முதலாவது இருபது20 போட்டியை 2020 சனவரி 4 இல் மூர்சு விளையாட்டுக் கழகத்திற்காக விளையாடினார்.  

2021 ஏப்ரலில், ஜெயவிக்கிரம இலங்கையின் தேர்வு அணியில் சேர்க்கப்பட்டார். தனது முதலாவது தேர்வுப் போட்டியை வங்காளதேசத்திற்கு எதிராக 2021 ஏப்ரல் 29 இல் விளையாடினார். அவர் விளையாடிய முதலாவது போட்டியிலேயே முதலாவது இன்னிங்சில் 6 இலக்குகளை 92 ஓட்டங்களுக்குக் கைப்பற்றி முதல் தேர்வுப் போட்டியில் ஐந்து இலக்குகளைக் கைப்பற்றிய ஐந்தாவது இலங்கை ஆட்டக்காரர் என்ற சாதனையைப் புரிந்தார். இதே போட்டியில் இவர் இரண்டாவது இன்னிங்சில் 86 ஓட்டங்களுக்கு 6 இலக்குகளைக் கைப்பற்றி, தான் விளையாடிய முதலாவது தேர்வுப் போட்டியில் 10 இலக்குகளைக் கைப்பற்றிய முதலாவது இலங்கை வீரர் (உலக அளவில் 16-வது) என்ற சாதனையை ஏற்படுத்தினார்.
# நீர் மூஞ்சூறு


**நீர் மூஞ்சூறு** (*Water shrew*) என்பது பகுதி நீரில் வாழக்கூடிய, பற்களில் சிவப்பு நிறம் கொண்ட சோரிசிடே குடும்பத்தினைச் சார்ந்த பாலூட்டி சிற்றினங்களைக் குறிப்பதாகும். இவற்றின் கீழ் வரும் மூஞ்சூறுகள்:  

- ஆசிய நீர் மூஞ்சூறு (*சிமரோகலே* சிற்றினங்கள்)
  - மலேயா நீர் மூஞ்சுறு (*சி. ஹந்து*)
  - இமயமலை நீர் மூஞ்சூறு (*சி.* இமயமலை)
  - போரினியன் நீர் மூஞ்சூறு (*சி. பூரா*)
  - ஜப்பானிய நீர் மூஞ்சூறு (*சி. பிளாட்டிசெபலா*)
  - சீன நீர் மூஞ்சூறு (*சி. ஸ்டைனி* )
  - சுமத்திரா நீர் மூஞ்சூறு (*சி. சுமத்ரானா*)
- *நெக்டோகேல்*
  - அழகிய நீர் மூஞ்சூறு (*நெ. எலிகன்சு*)
- *நியோமிசு*
  - மத்திய தரைக்கடல் நீர் மூஞ்சூறு (*என். அனோமலசு*)
  - யூரேசிய நீர் மூஞ்சூறு (*என். ஃபோடியன்சு*)
  - டிரான்ஸ்காகேசியன் நீர் மூஞ்சூறு (*என். டெரெசு*)
- *சோரெக்சு* :
  - பனிப்பாறை விரி குடா நீர் மூஞ்சூறு (*எஸ். அலாஸ்கனசு*)
  - அமெரிக்க நீர் மூஞ்சூறு (*எஸ். பலஸ்ட்ரிஸ்*)
  - பசிபிக் நீர் மூஞ்சூறு அல்லது சதுப்பு மூஞ்சூறு (*எஸ். பெண்டிரி* )
# சிலிம்



**சிலிம்** (மலாய்; ஆங்கிலம்: *Slim*) என்பது மலேசியா, பேராக் மாநிலத்தில், முவாலிம் மாவட்டத்தில் அமைந்து உள்ள ஒரு துணை மாவட்டம். முன்பு பத்தாங் பாடாங் மாவட்டத்தின் ஒரு பகுதியாக இருந்தது. 2016-ஆம் ஆண்டு புதிதாகத் தோற்றுவிக்கப்பட்ட முவாலிம் மாவட்டத்தில் ஒரு பகுதியாக இணைக்கப் பட்டது.  

சிலிம் என்பதற்குச் செலிம் (*Selim*); சிலிம் கிராமம் (*Slim Village*); கம்போங் சிலிம் (*Kampong Slim*); சிலின் (*Slin*) எனும் வேறு பெயர்களும் உள்ளன.  

சிலிம் கிராமம் ஈப்போ மாநகரத்தில் இருந்து 95 கி.மீ.; கோலாலம்பூர் மாநகரத்தில் இருந்து 108 கி.மீ.; தொலைவில் அமைந்து உள்ளது. சிலிம் கிராமத்திற்கு மிக அருகாமையில் உள்ள பெரிய நகரம் தஞ்சோங் மாலிம் ஆகும்.  

## வரலாறு

மலாயாவில் காலனித்துவப் பிரித்தானிய ஆட்சியின் போது பிரித்தானிய முதலாளிமார்கள் ரப்பர் தோட்டங்களைத் தோற்றுவித்தார்கள். அந்தத் தோட்டங்களில் வேலை செய்வதற்காகத் தென்னிந்தியாவில் இருந்து ஆயிரக் கணக்கான தமிழர்கள் தோட்டத் தொழிலாளர்களாக அழைத்து வரப்பட்டார்கள் .  

1890 - 1900- ஆம் ஆண்டுகளில் சிலிம்; சிலிம் ரீவர்; துரோலாக்; பேராங் போன்ற இடங்களில் பல ரப்பர்த் தோட்டங்கள் உருவாக்கப்பட்டன. சிலிம் ரீவர் தோட்டம்; சிலிம் தோட்டம்; லீமா பெலாஸ் தோட்டம்; உலு சிலிம் தோட்டம்; சுங்கை பீல் தோட்டம் என பல ரப்பர்த் தோட்டங்கள்.  

காடுகளை வெட்டுதல்; ரப்பர் மரங்களை நடவு செய்தல்; ரப்பர் பால் சேகரித்தல் போன்ற வேலைகளுக்காகத் தமிழர்கள் கொண்டு வரப் பட்டார்கள். இவர்களின் அயராத உழைப்பினால் மலாயாவின் காலனித்துவப் பிரித்தானிய ஆட்சியும் செழிப்புற்றது.  

### சிலிம் ரிவர் ஒரு குட்டி மெட்ராஸ்

1900-ஆம் ஆண்டுகளில் சிலிம் ரீவர், பேராங், பீடோர் போன்ற நகரங்கள் வளர்ச்சிப் பெற்றதற்கு அந்த நகரங்களின் சுற்று வட்டாரத்தில் இருந்த ரப்பர்த் தோட்டங்களும் ஒரு காரணமாக அமைகின்றன. 1940-ஆம் ஆண்டுகளில் தஞ்சோங் மாலிம் நகரத்தைக் காட்டிலும் சிலிம் ரீவர் நகரில் தான் தமிழர்களின் நடமாட்டங்கள் அதிகமாக இருந்தன. *குட்டி மெட்ராஸ்* என்றும் சொல்லப் பட்டது.  

அந்தக் காலக் கட்டத்தில், சிலிம் ரீவர் நகரில் தமிழர்கள் மூலைக்கு மூலை ஒட்டுக் கடைகள்; வெற்றிலைப் பாக்குக் கடைகள்; பலசரக்குக் கடைகள் வைத்து இருந்தார்கள். தவிர தமிழர்களின் மளிகைக் கடைகள்; துணிமணிக் கடைகள்; சிற்றுண்டிச் சாலைகளும் இருந்தன.  

நாட்டின் மேம்பாட்டு வளர்ச்சித் திட்டங்களினால் சிலிம் பகுதியில் இருந்த பல ரப்பர் தோட்டங்கள் காணாமல் போய் விட்டன. அங்கு வாழ்ந்த தமிழர்களும் அவர்களின் வாரிசுகளும் கால வெள்ளத்தில் கரைந்து போய் விட்டார்கள்.
# சீன நீர் மூஞ்சூறு


**சீன நீர் மூஞ்சூறு** (*Chinese water shrew*)(*சிமரோகலே இசுடைனி*) என்பது சோரிசிடே குடும்பத்தில் உள்ள பாலூட்டியில் ஒரு சிற்றினமாகும். இது சீனா மற்றும் மியான்மரில் காணப்படுகிறது. இதனுடைய தலை முதல் உடல் நீளம் 9.6 முதல் 10.8 செ.மீட்டரும், உடல் எடையானது 23 முதல் 56 கிராம் வரை உள்ளது.
# காவேரி (தமிழ் நடிகை)



**காவேரி** என்பவர் ஒரு தென்னிந்திய முன்னாள் நடிகை ஆவார். இவர் முக்கியமாக திரைப்படங்களில் நடித்து, தமிழ் தொலைக்காட்சி தொடர்களில் பணியாற்றினார்.  

## அறிமுகம்
1990 ஆம் ஆண்டில் வைகாசி பொறந்தாச்சு என்ற படத்தின் வழியாக தமிழ்த் திரைப்படங்களில் கதாநாயகியாக அறிமுகமான காவேரி பின்னர் தொலைக்காட்சித் தொடர்களில் கவனம் செலுத்தத் தொடங்கினார். இவர் வம்சம் தொடரில் நடித்தார். இவரது தாயார் மருத்துவமனையில் அனுமதிக்கப்பட்டு, புற்றுநோயால் இறந்தார். இதன் பிறகு ஏற்பட்ட மனச்சோர்வு காரணமாக இவரது உடல் எடையை குறைத்தது. 2013 ஆம் ஆண்டில், காவேரி விழுப்புரம் மாவட்டம், ரிஷிவந்தியம் அர்த்தநாரீஸ்வரர் கோவிலில் தொழிலதிபர் ராகேஷை மணந்தார். இவரது கணவர் சென்னையின் வேளச்சேரியில் ஒரு மருந்து நிறுவனத்தை நடத்திவருகிறார்.  

## திரைப்பட வாழ்க்கை
1990 இல் வெளியான *வைகாசி பொறந்தாச்சு* என்ற தமிழ் திரைப்படத்தில் காவேரி அறிமுகமானார் *மெட்டி ஒலி மற்றும் *தனம்'' போன்ற தொலைக்காட்சி தொடர்களில் நடித்ததற்காக இவர் மிகவும் பிரபலமானவர்  

## திரைப்படவியல்
| 1990 | *வைகாசி பொறந்தாச்சு* | ரஞ்சிதா | தமிழ் | அறிமுக படம் |
| --- | --- | --- | --- | --- |
| 1990 | *உன்னை நான் வாழ்த்துகிறேன்* | தமிழ் |  |  |
| 1990 | *பந்தைய குதிரைகள்* | தமிழ் |  |  |
| 1990 | *சின்னாரி முத்துல பாப்பா* | சுனிதா | தெலுங்கு |  |
| 1992 | *போக்கிரி தம்பி* | காவேரி | தமிழ் |  |
| 1992 | *சஹசம்* | உஷா | தெலுங்கு |  |
| 1993 | *செண்பகம்* | செண்பகம் | தமிழ் |  |
| 1993 | *நல்லதே நடக்கும்* | ஜீவா | தமிழ் |  |
| 1995 | *சேதுபதி ஐ.பி.எஸ்* | சரஸ்வதி | தமிழ் |  |
| 1995 | *படிக்கிற வயசுல* | செல்லத்தாயி | தமிழ் |  |

## தொலைக்காட்சி தொடர்கள்

- 1995 *சினேகா* ( இ டிவி ) சினேகா - தெலுங்கு
- 1996 *அந்த ஓரு நிமிஷம்* ( தூர்தர்ஷன் டிவி ) - தமிழ்
- 1996-1997 *அந்தரங்காலு* ( இ டிவி ) - தெலுங்கு
- 1999-2000 பஞ்சவர்ணகிலி ( சன் தொலைக்காட்சி ) - தமிழ்
- 2000 மைக்ரோ தொடர்- துரு புடிக்கும் மனசு ( ராஜ் தொலைக்காட்சி ) - தமிழ்
- 2000-2001 ஆனந்த பவன் ( சன் தொலைக்காட்சி - தமிழ்
- 2002-2005 *மெட்டி ஒலி* ( சன் தொலைக்காட்சி ) தனம் - தமிழ்
- 2002-2006 *ருத்ரவீணை* ( சன் தொலைக்காட்சி ) தாசி மாலியாக - தமிழ்
- 2006-2007 *சூர்யா* ( சன் தொலைக்காட்சி ) லட்சுமிகாந்தம் - தமிழ்
- 2008 *காவேரி* ( சன் தொலைக்காட்சி ) - தமிழ்
- 2009 *அரசி* ( சன் தொலைக்காட்சி ) ரஞ்சனியாக - தமிழ்
- 2009 *கஸ்தூரி* ( சன் தொலைக்காட்சி ) - தமிழ்
- 2009-2013 *தங்கம்* ( சன் தொலைக்காட்சி ) இளவஞ்சியாக - தமிழ்
- 2010 *மீரா* ( விஜய் தொலைக்காட்சி ) சாந்தாவாக - தமிழ்
- 2010-2011 *கொடி முல்லை* ( ராஜ் தொலைக்காட்சி ) - தமிழ்
- 2010-2012 *விளக்கு வச்ச நெரத்துல* ( கலைஞர் தொலைக்காட்சி ) - தமிழ்
- 2013-2014 *வம்சம்* ( சன் தொலைக்காட்சி ) சின்னபொண்ணாக - தமிழ்
- 2014 *காயத்ரி* ( ஜீ டிவி ) - தமிழ்
# அப்சு



**அப்சு** (**Abzu** or **Apsu**) (ஆப்பெழுத்து:|𒍪}} கிரேக்கத்தில் *அப்* எனில் நீர் *சு* எனில் ஆழத்தில் என்று பொருள் ). மேலும் சமசுகிருத மொழியில் அப்சு என்பதற்கு நன்னீர் என்றும் பொருளாகும். சுமேரியர்களின் சமயத்தின் படி, அப்சுக் கடவுள் சுமேரியர்கள் மற்றும் அக்காதிய மக்களின் நன்னீர் கடவுள் ஆவார். பாதாளம் மற்றும் பூமியில் உள்ள ஆறுகள், ஓடைகள், ஏரிகள், நீர் ஊற்றுகள், குளங்கள் போன்ற நன்நீர் நிலைகளுக்கு அப்சு கடவுள் அதிபதி ஆவார். மனிதர்கள் படைக்கப்படுவதறு முன்னர் என்கி கடவுள், அவரது ஆலோசகர் இசிமூத் ஆகியோர் பெருந்தெய்வம் அப்சுவின் கீழ் இருந்தனர்.  

## தேவதையாக
கிமு 630 ஆண்டின் பாபிலோனிய சமய இலக்கியங்களில் அப்சு கடவுளை, தேவதை தரத்திற்கு கீழறக்கி வைத்திருந்தனர்.  

## இதனையும் காண்க
- சுமேரிய கடவுள்கள்
## அடிக்குறிப்புகள்
# அனுன்னாகி

காலம், கிமு 2130]]  

உருளை முத்திரையில் இஷ்தர், உது மற்றும் என்கி, அமர்ந்த நிலையில் அனுன்னாகி, காலம் கிமு2300]]  

**அனுன்னாகி** (**Anunnaki** (also transcribed as **Anunaki**, **Annunaki**, **Anunna**, **Ananaki**) பண்டைய சுமேரியர்கள், அக்காதியர்கள், அசிரியர்கள் மற்றும் பாபிலோனியர்கள் வணங்கிய கடவுளர்களின் கூட்டமாகும்.  
வானத்தின் கடவுள் அனு மற்றும் பூமியின் பெண் கடவுளான *கி* ஆகியோர்களின் வழித்தோன்றல் கடவுள்களையும், தேவதைகளையும் அனுன்னாகி என்று அழைத்தனர். அனுன்னாகி என்ற பெயர் வானத்துக் கட்வுளான அனு மற்றும் பூமிக் கடவுளான *கி* என்ற கடவுளர்களின் குழந்தைகள் என்பதால் அனுன்னாகி எனப்பெயராயிற்று.  

உருளை முத்திரையில் பொறிக்கப்பட்ட தாய்க் கடவுளும், தாவரங்களுக்கு அதிபதியுமான நிகுர்சக் (அரியணையில் அமர்ந்த நிலை) சுற்றிலும் வழிபாட்டாளர்கள், காலம் கிமு 2350- 2150]]  

அனுன்னாகி உறுப்பினர்களில் மூத்தவர் காற்றின் கடவுளான என்லில் ஆவார். அனுன்னாகி கடவுள்களின் பெயர்கள் அக்காதிய இலக்கியங்களில் அடிக்கடி கூறப்படுகிறது. ஆனால் அக்கடவுள்களின் வழிபாடு பற்றிய தெளிவு இல்லை. (கிமு:2144–2124) அனுன்னகி என்ற சொல் உருளை முத்திரைகளில், மன்னர் குடியா (கிமு:2144–2124) ஆட்சிக் காலத்திலும், ஊரின் மூன்றாம் வம்ச (கிமு 2112 முதல் 2004) காலத்திலும் அனுன்னகி கடவுள் உறுப்பினர்களின் பெயர் குறிக்கப்பட்டுள்ளது.  

பாபிலோனியர்களும் அனுன்னகியின் முக்கிய உறுப்பினர்களாக மர்துக் கடவுளைப் போற்றினர்.]]  
## இதனையும் காண்க
- சுமேரிய கடவுள்கள்